जैसे तैसे पढाई पूरी करने के बाद सूरज ने 2010 में आई संजय लीला भंसाली की फिल्म ‘गुजारिश’ में उन्हें असिस्ट किया. एक्टर का बेटा होने का पूरा फायदा सूरज को मिला. पढाई पूरी करते की उन्हें काम मिल गया, यहाँ वहां भटकना नहीं पड़ा. पहले तो सूरज का डायरेक्टर बनने का ही सपना था, लेकिन फिल्म गुजारिश में ऐश्वर्या राय बच्चनऔर रितिक को एक्टिंग करते देख, उन्हें भी एक्टर बनने का मन हुआ और उन्होंने ठान लिया कि वे एक बड़े एक्टर बनेंगे. इसके बाद सूरज ने 3 महीने का एक्टिंग कोर्स भी किया. लेकिन तब भी वे कंफ्यूज थे, कि उन्हें एक्टिंग करनी चाइये या नहीं. सलमान खान सूरज के मेंटर है ये बात तो सभी को पता है, सलमान के कहने पर ही कबीर खान ने अपनी फिल्म ‘एक था टाइगर’ में सूरज को असिस्टेंट डायरेक्टर बनाया था. इस फिल्म के बाद ही सूरज पूरी तरह अपनी सोच बना पाए, कि अब उन्हें एक्टर ही बनना है. तुर्की में इस फिल्म की शूटिंग के दौरान सलमान ने अपनी प्रोडक्शन की पहली फिल्म व सूरज की भी पहली फिल्म सूरज को ऑफर की. सूरज ने बिना सोचे तुरंत हां कर दी. उसके लगभग 2 साल बाद सलमान ने सूरज को फिर बुलाकर कहा की कहानी तैयार है, फिल्म शुरू होने वाली है. इस गैप में सूरज ने एक्टिंग, डांस, एक्शन की क्लास ज्वाइन की थी.